Per Blohm

Per Arne «Pelle» Blohm (født 10. februar 1967) er en svensk tidligere fotballspiller.

Karriere 
Blohm vokste opp i Örebro der han gikk gradene i BK Forward. Femten år gammel ble han tatt ut på det svenske guttelandslaget, og som sekstenåring ble han flyttet opp til BK Forwards seniorlag. Han hjalp klubben rykke opp til nest høyestenivå i det svenske ligasystemet før han i 1989 ble hentet til byens toppklubb  som var nyopprykket til Allsvenskan.

Tiden hans hos Örebro var en god periode for klubben. Etter å ha spilt sin eneste kamp for Sveriges U21-landslag i 1989, ble han på høsten i 1990 innkalt til . I september satt han hele kampen på benken da Sverige tapte en treningskamp 0-1 hjemme mot . En måned senere spilte han sin eneste A-landskamp da han kom inn som innbytter i et 1-3 hjemmetap i treningskamp mot . Tommy Svensson, som kort tid etterpå ble ansatt som ny landslagstrener for Sverige, tok aldri ut Blohm til sine landslagstropper. 

Etter tre framgangsrike år hos Örebro flyttet Blohm videre til  foran 1992-sesongen. Hos Norrköping opplevde Blohm sine beste år som fotballspiller. I 1992 vant han Allsvenskan og Mästerskapsserien med klubben. Blohm tilbragte fire sesonger hos Norrköping. Hans siste sesong i klubben ble vanskelig. Klubben var nær ved å rykke ned og Blohm følte han hadde stagnert som spiller.

Han slo til på et lukrativt tilbud om å spille fotball i Kina for Dalian Wanda. Der spilte han én sesong. Han var sammen med landsmannen Patrik Svensson de første vestlige fotballspillerne i klubben. Blohm opplevde å bli kinesiske seriemestre med Dalian Wanda, før han vendte hjemover igjen.

Deretter signerte han en treårskontrakt med . Oppholdet i Stavanger gikk veldig bra inntil han etter et halvt år brakk benet. Tvunget ut på sidelinjen med langvarig skade opplevde han skikkelig motgang for første gang i karrieren. Blohm ble to sesonger hos Viking, før han forhandlet seg ut av det siste året av kontrakten for å flytte hjem til Sverige. Han tilbragte de siste to årene av fotballkarrieren hos . Første sesongen hjalp han klubben rykke opp til Allsvenskan, før klubben rykket tilbake ned til Superettan sesongen etter.

Statistikk

Referanser

Eksterne lenker 
 
 Svenska Fotbollförbundet
 Viking

Svenske fotballspillere
Svenske landslagsspillere i fotball
Fotballspillere for BK Forward
Fotballspillere for Örebro SK
Fotballspillere for IFK Norrköping
Fotballspillere for Dalian Shide FC
Fotballspillere for Viking FK
Fotballspillere for GAIS
Personer fra Örebro